
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 68
                                                               din 15 aprilie 2025
privind aprobarea bugetului general al unității administrativ - teritoriale pe anul 2025

            Consiliul Local al Municipiului Sighişoara, întrunit în ședință extraordinară,
 
Luând act de proiectul de hotărâre, înregistrat cu nr. 11.003/27.03.2025 și la Consiliul Local Sighișoara cu nr. 11.156/27.03.2025, de referatul de aprobare, înregistrat cu nr. 11.000/27.03.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 9/2025, Legea bugetului de Stat pe anul 2025, precum și de cele ale Legii nr. 273/2006 privind finanțele publice locale, cu modificările și completările ulterioare;

Luând în considerare:

· Decizia cu nr. 2.815/18.02.2025 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din cota de 14 % din impozitul pe venit pentru echilibrarea bugetelor locale ale comunelor, orașelor, municipiilor și județului, prevăzute la alin. (1) lit. d), la nivelul stabilit potrivit prevederilor art. 6 alin. (3) din Legea nr. 9/2025 privind bugetul de stat pe anul 2025, potrivit anexei la Ordinul M.F. nr. 293/14.02.2025, și a sumelor defalcate din taxa pe valoarea adaugată pentru echilibrarea bugetelor locale ale comunelor, orașelor, municipiilor și județului, la nivelul stabilit potrivit art. 6 alin. (4) din Legea nr. 9/2025 privind bugetul de stat pe anul 2025, potrivit anexei la Ordinul M.F. nr. 293/14.02.2025, precum și a sumelor defalcate din taxa pe valoarea adaugată pentru echilibrarea bugetelor locale aprobate prin Legea nr. 9/2025 privind bugetul de stat pe anul 2025, precum și a sumelor din cota de 14 % din impozitul pe venit pentru echilibrarea bugetelor locale, estimate pentru anii 2026 - 2028, conform  anexelor nr. 1, care fac parte integrantă din această decizie;

· Decizia cu nr. 3.099/21.02.2025 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș, a sumelor reprezentând finanțarea drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav, aferente anului 2025, precum și a estimărilor aferente anilor 2026 - 2028, conform anexei nr. 2 la această decizie; a sumei pentru finanțarea stimulentului educațional, sub formă de tichete sociale acordate copiilor din familii defavorizate în scopul stimulării participării în învățământul preșcolar, sume aferente anului 2025, precum și a estimărilor aferente anilor 2026 - 2028, conform anexei nr. 5 la această decizie; a sumei pentru finanțarea drepturilor copiilor cu cerințe educaționale speciale integrați în învățământul de masă, sume aferente anului 2025, precum și a estimărilor aferente anilor 2026 - 2028, conform anexei nr. 6 la această decizie, precum și a sumei pentru finanțarea gratuității acordate elevilor la transportul public local și metropolitan rutier, sume aferente anului 2025, precum și a estimărilor aferente anilor 2026 - 2028, conform anexei nr. 11, care face parte integranta din prezenta decizie;
· Decizia cu nr. 5.234/25.03.2025 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumei reprezentând sumele defalcate din taxa pe valoarea adăugată pentru finanțarea de bază a unităților de învățământ preuniversitar de stat pentru categoriile de cheltuieli prevăzute la art. 139 alin. (2) lit. b) și lit. c) din Legea învățământului preuniversitar nr. 198/2023, cu modificările și completările ulterioare, sumă aferentă anului 2025, precum și a estimărilor aferente anilor 2026 -2028, conform anexei nr. 1 care face parte integrantă din această decizie; a sumei pentru finanțarea de bază a învățământului particular și cel confesional acreditate, potrivit Legii învățământului preuniversitar nr. 198/2023, cu modificările și completările ulterioare, având ca destinație finanțarea salariilor, indemnizațiilor și a altor drepturi salariale în bani stabilite prin lege, precum și contribuțiile aferente acestora, pentru anul bugetar 2025, 
precum și a estimărilor aferente anilor 2026 - 2028, conform anexei nr. 7, precum și pentru finanțarea cheltuielilor cu bunuri și servicii pentru întreținerea curentă a unităților de învățământ particular și cel confesional acreditate, prevăzute la art. 139 alin. (2) lit. b) și lit. c) din Legea învățământului preuniversitar nr. 198/2023, cu modificările și completările ulterioare, aferente anului bugetar 2025, precum și a estimărilor aferente anilor 2026 - 2028, conform anexei nr. 8, care face parte integrantă din această decizie;

Având în vedere Hotărârea Consiliului Județean Mureș nr. 11/19.02.2025 privind repartizarea pe anul 2025 a sumelor reprezentând fond la dispoziția consiliului județean, a sumelor defalcate din taxa pe valoarea adăugată destinate finanțării cheltuielilor privind drumurile județene și comunale și a sumelor pentru derularea Programului pentru școli al României în perioada ianuarie - iunie a anului școlar 2024 - 2025, precum și estimarea sumelor ce vor fi repartizate pentru perioada 2026 -2028, conform anexelor nr. 1, nr. 2 și nr. 3 la această hotărâre;
Având în vedere Raportul de specialitate cu nr. 11.002/27.03.2025, al Compartimentului Buget, Contabilitate, Salarizare, prin care se justifică necesitatea elaborării și aprobării bugetului general al unității administrativ - teritoriale pe anul 2025;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b”, alin. (4) lit. ”a”, alin. (14), art. 139 alin. (1) și alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
                                                                        H O T Ă R Ă Ş T E:

Art. 1. Se aprobă secțiunea de funcționare și secțiunea de dezvoltare a bugetului local al unității administrativ - teritoriale pe anul 2025, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi alineate pentru capitolele de cheltuieli finanţate din toate bugetele.

Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.  

Art. 4. Se aprobă utilizarea sumei de 2.889.000 lei din excedentul bugetului local al anului precedent pentru finanțarea cheltuielilor secțiunii de dezvoltare.

Art. 5. Se aprobă secțiunea de funcționare și secțiunea de dezvoltare a bugetului de venituri proprii și subvenții, conform anexei nr. 3, care face parte integrantă din prezenta hotărâre.

Art. 6. Se aprobă lista de investiţii, conform anexei nr. 4, care face parte integrantă din prezenta hotărâre.

Art. 7. Se aprobă utilizarea sumei de 296.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.


Art. 8. Se aprobă bugetul fondurilor externe nerambursabile, conform anexei nr. 5, care face parte integrantă din prezenta hotărâre.


Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.

Art. 10. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela                                             Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 17 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Buget, Contabilitate, Salarizare – Direcția Economică.
  8 ex.  

  B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 68/15.04.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


